erhwenkuo/poetry-chinese-zhtw huggingface dataset:
許公子鄭姬歌
作者：李賀（唐）

許史世家外親貴，宮錦千端買沉醉。銅駝酒熟烘明膠，先將芍藥獻妝臺，後解黃金大如鬥。莫愁簾中許合歡，兩馬八蹄踏蘭苑，情如合竹誰能見。夜光玉枕棲鳳凰，自從小靨來東道，曲裡長眉少見人。相如塚上生秋柏，
新夏歌
作者：李賀（唐）

曉木千籠真蠟彩，落蕊枯香數分在。陰枝秀牙卷縹茸，刺香滿地菖蒲草，雨梁燕語悲身老。三月搖揚入河道，
題歸夢
作者：李賀（唐）

長安風雨夜，書客夢昌穀。怡怡中堂笑，小弟栽澗菉。家門厚重意，望我飽饑腹。勞勞一寸心，燈花照魚目。
經沙苑
作者：李賀（唐）

野水泛長瀾，宮牙開小蒨。無人柳自春，草渚鴛鴦暖。晴嘶臥沙馬，老去悲啼展。今春還不歸，塞嚶折翅雁。
出城別張又新酬李漢
作者：李賀（唐）

李子別上國，南山崆峒春。不聞今夕鼓，差慰煎情人。趙壹賦命薄，馬卿家業貧。鄉書何所報，紫蕨生石雲。長安玉桂國，戟帶披侯門。慘陰地自光，寶馬踏曉昏。臘春戲草苑，玉挽鳴qX轔。綠網縋金鈴，霞卷清池漘。開貫瀉蚨母，買冰防夏蠅。時宜裂大袂，劍客車盤茵。小人如死灰，心切生秋榛。皇圖跨四海，百姓拖長紳。光明靄不發，腰龜徒甃銀。吾將噪禮樂，聲調摩清新。欲使十千歲，帝道如飛神。華實自蒼老，流採長傾湓。沒沒暗齰舌，涕血不敢論。今將下東道，祭酒而別秦。六郡無剿兒，長刀誰拭塵。地理陽無正，快馬逐服轅。二子美年少，調道講清渾。譏笑斷冬夜，家庭疏筱穿。曙風起四方，秋月當東懸。賦詩面投擲，悲哉不遇人。此別定沾臆，越布先裁巾。
東南行一百韻寄通州元九侍御澧州李十一舍人果州崔二十二使君開州韋大員外庾三十二補闕杜十四拾遺李二十助教員外竇七校書
作者：白居易（唐）

南去經三楚，東來過五湖。山頭看候館，水面問征途。地遠窮江界，天低極海隅。飄零同落葉，浩蕩似乘桴。漸覺鄉原異，深知土產殊。夷音語嘲哳，蠻態笑睢盱。水市通闤闠，煙村混舳艫。吏徵漁戶稅，人納火田租。亥日饒蝦蟹，寅年足虎貙。成人男作丱，事鬼女為巫。樓暗攢倡婦，堤長簇販夫。夜船論鋪賃，春酒斷瓶酤。見果皆盧橘，聞禽悉鷓鴣。山歌猿獨叫，野哭鳥相呼。嶺徼雲成棧，江郊水當郛。月移翹柱鶴，風泛颭檣烏。鼇礙潮無信，蛟驚浪不虞。鼉鳴江擂鼓，蜃氣海浮圖。樹裂山魈穴，沙含水弩樞。喘牛犁紫芋，羸馬放青菰。繡面誰家婢，鴉頭幾歲奴。泥中採菱芡，燒後拾樵蘇。鼎膩愁烹鱉，盤腥厭膾鱸。鐘儀徒戀楚，張翰浪思吳。氣序涼還熱，光陰旦複晡。身方逐萍梗，年欲近桑榆。渭北田園廢，江西歲月徂。憶歸恆慘澹，懷舊忽踟躕。自念鹹秦客，嘗為鄒魯儒。蘊藏經國術，輕棄度關繻。賦力淩鸚鵡，詞鋒敵轆轤。戰文重掉鞅，射策一彎弧。崔杜鞭齊下，元韋轡並驅。名聲逼揚馬，交分過蕭朱。世務輕摩揣，周行竊覬覦。風雲皆會合，雨露各沾濡。共遇昇平代，偏慚固陋軀。承明連夜直，建禮拂晨趨。美服頒王府，珍羞降禦廚。議高通白虎，諫切伏青蒲。柏殿行陪宴，花樓走看酺。神旗張鳥獸，天籟動笙竽。戈劍星芒耀，魚龍電策驅。定場排越伎，促坐進吳歈。縹緲疑仙樂，嬋娟勝畫圖。歌鬟低翠羽，舞汗墮紅珠。別選閒遊伴，潛招小飲徒。一杯愁已破，三醆氣彌粗。軟美仇家酒，幽閒葛氏姝。十千方得鬥，二八正當壚。論笑杓胡律，談憐鞏囁嚅。李酣猶短竇，庾醉更蔫迂。鞍馬呼教住，骰盤喝遣輸。長驅波卷白，連擲採成盧。籌並頻逃席，觥嚴列置盂。滿卮那可灌，頹玉不勝扶。入視中樞草，歸乘內廄駒。醉曾沖宰相，驕不揖金吾。日近恩雖重，雲高勢卻孤。翻身落霄漢，失腳倒泥塗。博望移門籍，潯陽佐郡符。時情變寒暑，世利算錙銖。即日辭雙闕，明朝別九衢。播遷分郡國，次第出京都。秦嶺馳三驛，商山上二邘。峴陽亭寂寞，夏口路崎嶇。大道全生棘，中丁盡執殳。江關未撤警，淮寇尚稽誅。林對東西寺，山分大小姑。廬峰蓮刻削，湓浦帶縈紆。九派吞青草，孤城覆綠蕪。黃昏鐘寂寂，清曉角嗚嗚。春色辭門柳，秋聲到井梧。殘芳悲鶗鴂，暮節感茱萸。蕊坼金英菊，花飄雪片蘆。波紅日斜沒，沙白月平鋪。幾見林抽筍，頻驚燕引雛。歲華何倏忽，年少不須臾。眇默思千古，蒼茫想八區。孔窮緣底事，顏夭有何辜。龍智猶經醢，龜靈未免刳。窮通應已定，聖哲不能逾。況我身謀拙，逢他厄運拘。漂流隨大海，錘鍛任洪爐。險阻嘗之矣，棲遲命也夫。沉冥消意氣，窮餓耗肌膚。防瘴和殘藥，迎寒補舊襦。書床鳴蟋蟀，琴匣網蜘蛛。貧室如懸磬，端憂劇守株。時遭人指點，數被鬼揶揄。兀兀都疑夢，昏昏半是愚。女驚朝不起，妻怪夜長籲。萬裡拋朋侶，三年隔友于。自然悲聚散，不是恨榮枯。去夏微之瘧，今春席八殂。天涯書達否，泉下哭知無。謾寫詩盈卷，空盛酒滿壺。只添新悵望，豈復舊歡娛。壯志因愁減，衰容與病俱。相逢應不識，滿頷白髭須。
謫居
作者：白居易（唐）

面瘦頭斑四十四，遠謫江州為郡吏。逢時棄置從不才，遭時榮悴一時間，豈是昭昭上天意。
初到江州寄翰林張、李、杜三學士
作者：白居易（唐）

早攀霄漢上天衢，晚落風波委世途。雨露施恩無厚薄，碧落三仙曾識面，年深記得姓名無。
庾樓曉望
作者：白居易（唐）

獨憑朱檻立淩晨，山色初明水色新。竹霧曉籠銜嶺月，三百年來庾樓上，曾經多少望鄉人。
宿西林寺
作者：白居易（唐）

木落天晴山翠開，愛山騎馬入山來。心知不及柴桑令，一宿西林便卻回。
江樓宴別
作者：白居易（唐）

樓中別曲催離酌，燈下紅裙間綠袍。縹緲楚風羅綺薄，尊酒未空歡未盡，舞腰歌袖莫辭勞。
題山石榴花
作者：白居易（唐）

一叢千朵壓闌幹，翦碎紅綃卻作團。風嫋舞腰香不盡，爭及此花簷戶下，任人採弄盡人看。
代春贈
作者：白居易（唐）

山吐晴嵐水放光，辛夷花白柳梢黃。但知莫作江西意，風景何曾異帝鄉。
答春
作者：白居易（唐）

草煙低重水花明，從道風光似帝京。其奈山猿江上叫，故鄉無此斷腸聲。
櫻桃花下歎白髮
作者：白居易（唐）

逐處花皆好，隨年貌自衰。紅櫻滿眼日，白髮半頭時。倚樹無言久，攀條欲放遲。臨風兩堪歎，如雪複如絲。
惜落花，贈崔二十四
作者：白居易（唐）

漠漠紛紛不奈何，狂風急雨兩相和。晚來悵望君知否，枝上稀疏地上多。
移山櫻桃
作者：白居易（唐）

亦知官舍非吾宅，且劚山櫻滿院栽。上佐近來多五考，少應四度見花開。
官舍閑題
作者：白居易（唐）

職散優閑地，身慵老大時。送春唯有酒，銷日不過棋。祿米獐牙稻，園蔬鴨腳葵。飽餐仍晏起，餘暇弄龜兒。
晚春登大雲寺南樓，贈常禪師
作者：白居易（唐）

花盡頭新白，登樓意若何。歲時春日少，世界苦人多。愁醉非因酒，悲吟不是歌。求師治此病，唯勸讀楞伽。
北樓送客歸上都
作者：白居易（唐）

憑高眺遠一淒淒，卻下朱闌即解攜。京路人歸天直北，不獨別君須強飲，窮愁自要醉如泥。
北亭招客
作者：白居易（唐）

疏散郡丞同野客，幽閒官舍抵山家。春風北戶千莖竹，能來盡日觀棋否，太守知慵放晚衙。
宿西林寺，早赴東林滿上人之會因寄崔二十二員外
作者：白居易（唐）

謫辭魏闕鵷鸞隔，老入廬山麋鹿隨。薄暮蕭條投寺宿，鵬鷃高低分皆定，莫勞心力遠相思。
遊寶稱寺
作者：白居易（唐）

竹寺初晴日，花塘欲曉春。野猿疑弄客，山鳥似呼人。酒嫩傾金液，茶新碾玉塵。可憐幽靜地，堪寄老慵身。
早春聞提壺鳥，因題鄰家
作者：白居易（唐）

厭聽秋猿催下淚，喜聞春鳥勸提壺。誰家紅樹先花發，欲期明日東鄰醉，變作騰騰一俗夫。
見紫薇花憶微之
作者：白居易（唐）

一叢暗淡將何比，淺碧籠裙襯紫巾。除卻微之見應愛，人間少有別花人。
薔薇花一叢獨死，不知其故，因有是篇
作者：白居易（唐）

柯條未嘗損，根蕟不曾移。同類今齊茂，孤芳忽獨萎。仍憐委地日，正是帶花時。碎碧初凋葉，燋紅尚戀枝。乾坤無厚薄，草木自榮衰。欲問因何事，春風亦不知。
湖亭望水
作者：白居易（唐）

久雨南湖漲，新晴北客過。日沉紅有影，風定綠無波。岸沒閭閻少，灘平船舫多。可憐心賞處，其奈獨遊何。
閒遊
作者：白居易（唐）

外事因慵廢，中懷與靜期。尋泉上山遠，看筍出林遲。白石磨樵斧，青竿理釣絲。澄清深淺好，最愛夕陽時。
憶微之傷仲遠
作者：白居易（唐）

幽獨辭群久，漂流去國賒。只將琴作伴，唯以酒為家。感逝因看水，傷離為見花。李三埋地底，元九謫天涯。舉眼青雲遠，回頭白日斜。可能勝賈誼，猶自滯長沙。
過鄭處士
作者：白居易（唐）

聞道移居村塢間，竹林多處獨開關。故來不是求他事，暫借南亭一望山。
霖雨苦多，江湖暴漲，塊然獨望，因題北亭
作者：白居易（唐）

自作潯陽客，無如苦雨何。陰昏晴日少，閑悶睡時多。湖闊將天合，雲低與水和。籬根舟子語，巷口釣人歌。霧島沉黃氣，風帆蹙白波。門前車馬道，一宿變江河。
春末夏初閒遊江郭二首
作者：白居易（唐）

閑出乘輕屐，徐行蹋軟沙。觀魚傍湓浦，看竹入楊家。林迸穿籬筍，藤飄落水花。雨埋釣舟小，風颺酒旗斜。嫩剝青菱角，濃煎白茗芽。淹留不知夕，城樹欲棲鴉。柳影繁初合，鶯聲澀漸稀。早梅迎夏結，殘絮送春飛。西日韶光盡，南風暑氣微。展張新小簟，熨帖舊生衣。綠蟻杯香嫩，紅絲膾縷肥。故園無此味，何必苦思歸。
紅藤杖
作者：白居易（唐）

南詔紅藤杖，西江白首人。時時攜步月，處處把尋春。勁健孤莖直，疏圓六節勻。火山生處遠，瀘水洗來新。粗細才盈手，高低僅過身。天邊望鄉客，何日拄歸秦。
風雨中尋李十一，因題船上
作者：白居易（唐）

匹馬來郊外，扁舟在水濱。可憐沖雨客，來訪阻風人。小榼酤清醑，行廚煮白鱗。停杯看柳色，各憶故園春。
題廬山山下湯泉
作者：白居易（唐）

一眼湯泉流向東，浸泥澆草暖無功。驪山溫水因何事，流入金鋪玉甃中。
寄蘄州簟與元九，因題六韻
作者：白居易（唐）

笛竹出蘄春，霜刀劈翠筠。織成雙鎖簟，寄與獨眠人。卷作筒中信，舒為席上珍。滑如鋪薤葉，冷似臥龍鱗。清潤宜乘露，鮮華不受塵。通州炎瘴地，此物最關身。
秋熱
作者：白居易（唐）

西江風候接南威，暑氣常多秋氣微。猶道江州最涼冷，至今九月著生衣。
題元八溪居
作者：白居易（唐）

溪嵐漠漠樹重重，水檻山窗次第逢。晚葉尚開紅躑躅，更愧殷勤留客意，魚鮮飯細酒香濃。
晚出西郊
作者：白居易（唐）

散吏閑如客，貧州冷似村。早涼湖北岸，殘照郭西門。懶鑷從須白，休治任眼昏。老來何所用，少興不多言。
階下蓮
作者：白居易（唐）

葉展影翻當砌月，花開香散入簾風。不如種在天池上，猶勝生於野水中。
端居詠懷
作者：白居易（唐）

賈生俟罪心相似，張翰思歸事不如。斜日早知驚鵩鳥，從此萬緣都擺落，欲攜妻子買山居。
夜宿江浦，聞元八改官，因寄此什
作者：白居易（唐）

君遊丹陛已三遷，我泛滄浪欲二年。劍佩曉趨雙鳳闕，若報生涯應笑殺，結茅栽芋種畬田。
百花亭
作者：白居易（唐）

朱檻在空虛，涼風八月初。山形如峴首，江色似桐廬。佛寺乘船入，人家枕水居。高亭仍有月，今夜宿何如。
江樓早秋
作者：白居易（唐）

南國雖多熱，秋來亦不遲。湖光朝霽後，竹氣晚涼時。樓閣宜佳客，江山入好詩。清風水蘋葉，白露木蘭枝。欲作雲泉計，須營伏臘資。匡廬一步地，官滿更何之。
送客之湖南
作者：白居易（唐）

年年漸見南方物，事事堪傷北客情。山鬼趫跳唯一足，別後雙魚難定寄，近來潮不到湓城。
百花亭晚望夜歸
作者：白居易（唐）

百花亭上晚裴回，雲影陰晴掩複開。日色悠揚映山盡，向夜欲歸愁未了，滿湖明月小船回。
西樓
作者：白居易（唐）

小郡大江邊，危樓夕照前。青蕪卑濕地，白露泬寥天。鄉國此時阻，家書何處傳。仍聞陳蔡戍，轉戰已三年。
尋李道士山居，兼呈元明府
作者：白居易（唐）

盡日行還歇，遲遲獨上山。攀藤老筋力，照水病容顏。陶巷招居住，茅家許往還。飽諳榮辱事，無意戀人間。
四十五
作者：白居易（唐）

行年四十五，兩鬢半蒼蒼。清瘦詩成癖，粗豪酒放狂。老來尤委命，安處即為鄉。或擬廬山下，來春結草堂。
寄李相公、崔侍郎、錢舍人
作者：白居易（唐）

曾陪鶴馭兩三仙，親侍龍輿四五年。天上歡華春有限，官滿更歸何處去，香爐峰在宅門前。
廳前桂
作者：白居易（唐）

天臺嶺上淩霜樹，司馬廳前委地叢。一種不生明月裡，山中猶校勝塵中。
尋王道士藥堂，因有題贈
作者：白居易（唐）

行行覓路緣松嶠，步步尋花到杏壇。白石先生小有洞，但恐長生須有籍，仙台試為檢名看。
秋晚
作者：白居易（唐）

籬菊花稀砌桐落，樹陰離離日色薄。單幕疏簾貧寂寞，萊妻臥病月明時，不搗寒衣空搗藥。
南浦歲暮對酒，送王十五歸京
作者：白居易（唐）

臘後冰生覆湓水，夜來雲暗失廬山。風飄細雪落如米，相看漸老無過醉，聚散窮通總是閑。
除夜
作者：白居易（唐）

薄晚支頤坐，中宵枕臂眠。一從身去國，再見日周天。老度江南歲，春拋渭北田。潯陽來早晚，明日是三年。
聞李十一出牧澧州，崔二十二出牧果州，因寄絕句
作者：白居易（唐）

平生相見即眉開，靜念無如李與崔。各是天涯為刺史，緣何不覓九江來。
元和十二年淮寇未平詔停歲仗憤然有感率爾成章
作者：白居易（唐）

聞停歲仗軫皇情，應為淮西寇未平。不分氣從歌裡發，從來妄動多如此，自笑何曾得事成。
庾樓新歲
作者：白居易（唐）

歲時銷旅貌，風景觸鄉愁。牢落江湖意，新年上庾樓。
上香爐峰
作者：白居易（唐）

倚石攀蘿歇病身，青筇竹杖白紗巾。他時畫出廬山障，便是香爐峰上人。
憶微之
作者：白居易（唐）

與君何日出屯蒙，魚戀江湖鳥厭籠。分手各拋滄海畔，又被新年勸相憶，柳條黃軟欲春風。
雨夜贈元十八
作者：白居易（唐）

卑濕沙頭宅，連陰雨夜天。共聽簷溜滴，心事兩悠然。把酒迴圈飲，移床曲尺眠。莫言非故舊，相識已三年。
寒食江畔
作者：白居易（唐）

草香沙暖水雲晴，風景令人憶帝京。還似往年春氣味，忽見紫桐花悵望，下邽明日是清明。
三月三日登庾樓寄庾三十二
作者：白居易（唐）

三日歡遊辭曲水，二年愁臥在長沙。每登高處長相憶，何況茲樓屬庾家。
聞李六景儉自河東令授唐鄧行軍司馬，以詩賀之
作者：白居易（唐）

誰能淮上靜風波，聞道河東應此科。不獨文詞供奏記，四十著緋軍司馬，男兒官職未蹉跎。
石榴樹
作者：白居易（唐）

可憐顏色好陰涼，葉翦紅箋花撲霜。傘蓋低垂金翡翠，見說上林無此樹，只教桃柳佔年芳。
大林寺桃花
作者：白居易（唐）

人間四月芳菲盡，山寺桃花始盛開。長恨春歸無覓處，不知轉入此中來。
詠懷
作者：白居易（唐）

自從委順任浮沈，漸覺年多功用深。面上減除憂喜色，長笑靈均不知命，江蘺叢畔苦悲吟。
早發楚城驛
作者：白居易（唐）

雨過塵埃滅，沿江道徑平。月乘殘夜出，人趁早涼行。寂曆閑吟動，冥濛暗思生。荷塘翻露氣，稻壟瀉泉聲。宿犬聞鈴起，棲禽見火驚。曨曨煙樹色，十裡始天明。
箬峴東池
作者：白居易（唐）

箬峴亭東有小池，早荷新荇綠參差。中宵把火行人發，驚起雙棲白鷺鷥。
建昌江
作者：白居易（唐）

建昌江水縣門前，立馬教人喚渡船。忽似往年歸蔡渡，草風沙雨渭河邊。
哭從弟
作者：白居易（唐）

傷心一尉便終身，叔母年高新婦貧。一片綠衫消不得，腰金拖紫是何人。
香爐峰下新卜山居，草堂初成，偶題東壁
作者：白居易（唐）

五架三間新草堂，石階桂柱竹編牆。南簷納日冬天暖，來春更葺東廂屋，紙閣蘆簾著孟光。
重題
作者：白居易（唐）

喜入山林初息影，厭趨朝市久勞生。早年薄有煙霞志，從茲耳界應清淨，免見啾啾毀譽聲。長松樹下小溪頭，班鹿胎巾白布裘。藥圃茶園為產業，最愛一泉新引得，清泠屈曲繞階流。日高睡足猶慵起，小閣重衾不怕寒。遺愛寺鐘欹枕聽，心泰身寧是歸處，故鄉何獨在長安。宦途自此心長別，世事從今口不言。豈止形骸同土木，還有一條遺恨事，高家門館未酬恩。
山中問月
作者：白居易（唐）

為問長安月，誰教不相離。昔隨飛蓋處，今照入山時。藉助秋懷曠，留連夜臥遲。如歸舊鄉國，似對好親知。松下行為伴，溪頭坐有期。千巖將萬壑，無處不相隨。
正月十五日夜東林寺學禪偶懷藍田楊主簿因呈智禪師
作者：白居易（唐）

新年三五東林夕，星漢迢迢鐘梵遲。花縣當君行樂夜，不覺定中微念起，明朝更問雁門師。
臨水坐
作者：白居易（唐）

昔為東掖垣中客，今作西方社內人。手把楊枝臨水坐，閑思往事似前身。
山居
作者：白居易（唐）

山齋方獨往，塵事莫相仍。藍輿辭鞍馬，緇徒換友朋。朝餐唯藥菜，夜伴只紗燈。除卻青衫在，其餘便是僧。
遺愛寺
作者：白居易（唐）

弄日臨溪坐，尋花繞寺行。時時聞鳥語，處處是泉聲。
山中與元九書，因題書後
作者：白居易（唐）

憶昔封書與君夜，金鑾殿後欲明天。今夜封書在何處，
黃石巖下作
作者：白居易（唐）

久別鵷鸞侶，深隨鳥獸群。教他遠親故，何處覓知聞。昔日青雲意，今移向白雲。
戲贈李十三判官
作者：白居易（唐）

垂鞭相送醉醺醺，遙見廬山指似君。想君初覺從軍樂，未愛香爐峰上雲。
醉中戲贈鄭使君
作者：白居易（唐）

密座移紅毯，酡顏照淥杯。雙娥留且住，五馬任先回。醉耳歌催醒，愁眉笑引開。平生少年興，臨老暫重來。
江亭夕望
作者：白居易（唐）

憑高望遠思悠哉，晚上江亭夜未回。日欲沒時紅浪沸，爭敢三年作歸計，心知不及賈生才。
酬元員外三月三十日慈恩寺相憶見寄
作者：白居易（唐）

悵望慈恩三月盡，紫桐花落鳥關關。誠知曲水春相憶，誰言南國無霜雪，盡在愁人鬢髮間。
偶然二首
作者：白居易（唐）

楚懷邪亂靈均直，放棄合宜何惻惻。漢文明聖賈生賢，月離於畢合滂沱，有時不雨何能測。火發城頭魚水裡，救火竭池魚失水。乖龍藏在牛領中，六十四卦七十鑽，畢竟不能知所以。
中秋月
作者：白居易（唐）

萬裡清光不可思，添愁益恨繞天涯，誰人隴外久征戍，照他幾許人腸斷，玉兔銀蟾遠不知。
謝李六郎中寄新蜀茶
作者：白居易（唐）

故情周匝向交親，新茗分張及病身。紅紙一封書後信，不寄他人先寄我，應緣我是別茶人。
攜諸山客同上香爐峰遇雨而還沾濡狼藉互相笑謔題此解嘲
作者：白居易（唐）

蕭灑登山去，龍鍾遇雨回。磴危攀薜荔，石滑踐莓苔。襪汙君相謔，鞋穿我自咍。莫欺泥土腳，曾蹋玉階來。
彭蠡湖晚歸
作者：白居易（唐）

彭蠡湖天晚，桃花水氣春。鳥飛千白點，日沒半紅輪。何必為遷客，無勞是病身。何來臨此望，少有不愁人。
酬贈李煉師見招
作者：白居易（唐）

幾年司諫直承明，今日求真禮上清。曾犯龍鱗容不死，若許移家相近住，便驅雞犬上層城。
西河雨夜送客
作者：白居易（唐）

雲黑雨翛翛，江昏水暗流。有風催解纜，無月伴登樓。酒罷無多興，帆開不少留。唯看一點火，遙認是行舟。
登西樓憶行簡
作者：白居易（唐）

每因樓上西南望，始覺人間道路長。礙日暮山青蔟蔟，早晚東歸來下峽，穩乘船舫過瞿唐。
羅子
作者：白居易（唐）

有女名羅子，生來才兩春。我今年已長，日夜二毛新。顧念嬌啼面，思量老病身。直應頭似雪，始得見成人。
讀僧靈徹詩
作者：白居易（唐）

東林寺裡西廊下，石片鐫題數首詩。言句怪來還校別，看名知是老湯師。
聽李士良琵琶
作者：白居易（唐）

聲似胡兒彈舌語，愁如塞月恨邊雲。閒人暫聽猶眉斂，可使和蕃公主聞。
昭君怨
作者：白居易（唐）

明妃風貌最娉婷，合在椒房應四星。只得當年備宮掖，自是君恩薄如紙，不須一向恨丹青。
閑吟
作者：白居易（唐）

自從苦學空門法，銷盡平生種種心。唯有詩魔降未得，每逢風月一閑吟。
戲問山石榴
作者：白居易（唐）

小樹山榴近砌栽，半含紅萼帶花來。爭知司馬夫人妒，移到庭前便不開。
編集拙詩成一十五卷因題卷末戲贈元九、李二十
作者：白居易（唐）

一篇長恨有風情，十首秦吟近正聲。每被老元偷格律，莫怪氣粗言語大，新排十五卷詩成。
湖上閑望
作者：白居易（唐）

藤花浪拂紫茸條，菰葉風翻綠剪刀。閑弄水芳生楚思，時時閤眼詠離騷。
斑竹筒簟
作者：杜牧（唐）

血染斑斑成錦紋，昔年遺恨至今存。分明知是湘妃泣，何忍將身臥淚痕。
和嚴惲秀才落花
作者：杜牧（唐）

共惜流年留不得，且環流水醉流杯。無情紅豔年年盛，不恨凋零卻恨開。
倡樓戲贈
作者：杜牧（唐）

細柳橋邊深半春，纈衣簾裡動香塵。無端有寄閑訊息，背插金釵笑向人。
初上船留寄
作者：杜牧（唐）

煙水本好尚，親交何慘淒。況為珠履客，即泊錦帆堤。沙雁同船去，田鴉繞岸啼。此時還有味，必臥日從西。
秋岸
作者：杜牧（唐）

河岸微退落，柳影微凋疏。船上聽呼稚，堤南趁漉魚。數帆旗去疾，一艇箭回初。曾入相思夢，因憑附遠書。
過大樑聞河亭方宴贈孫子端
作者：杜牧（唐）

梁園縱玩歸應少，賦雪搜才去必頻。板落豈緣無罰酒，不教客右更添人。
題吳興消暑樓十二韻
作者：杜牧（唐）

晴日登攀好，危樓物象饒。一溪通四境，萬岫饒層霄。鳥翼舒華屋，魚鱗棹短橈。浪花機乍織，雲葉匠新雕。臺榭羅嘉卉，城池敞麗譙。蟾蜍來作鑒，螮蝀引成橋。燕任隨秋葉，人空集早潮。楚鴻行盡直，沙鷺立偏翹。暮角淒遊旅，清歌慘泬寥。景牽遊目困，愁託酒腸銷。遠吹流松韻，殘陽渡柳橋。時陪庾公賞，還悟脫煩囂。
奉送中丞姊夫儔自大理卿出鎮江西敘事書懷因成十二韻
作者：杜牧（唐）

惟帝憂南紀，搜賢與大藩。梅仙調步驟，庾亮拂櫜鞬。一室何勞掃，三章自不冤。精明如定國，孤峻似陳蕃。灞岸秋猶嫩，藍橋水始喧。紅旓掛石壁，黑槊斷雲根。滕閣丹霄倚，章江碧玉奔。一聲仙妓唱，千里暮江痕。私好初童稚，官榮見子孫。流年休掛念，萬事至無言。玉輦君頻過，馮唐將未論。庸書酬萬債，竹塢問樊村。
中丞業深韜略，志在功名，再奉長句一篇兼有諮勸
作者：杜牧（唐）

檣似鄧林江拍天，越香巴錦萬千千。滕王閣上柘枝鼓，要君嚴重疏歡樂，猶有河湟可下鞭。
和裴傑秀才新櫻桃
作者：杜牧（唐）

新果真瓊液，人應宴紫蘭。圓疑竊龍頷，色已奪雞冠。遠火微微辨，繁星歷歷看。茂先知味好，曼倩恨偷難。忍用烹酥酪，從將玩玉盤。流年如可駐，何必九華丹。
春思
作者：杜牧（唐）

豈君心的的，嗟我淚涓涓。綿羽啼來久，錦鱗書未傳。獸壚凝冷焰，羅幕蔽晴煙。自是求佳夢，何須訝晝眠。
代人作
作者：杜牧（唐）

樓高春日早，屏束麝煙堆。盼眄凝魂別，依稀夢雨來。綠鬟羞妥麼，紅頰思天偎。鬥草憐香蕙，簪花間雪梅。戍遼雖咽切，遊蜀亦遲回。錦字梭懸壁，琴心月滿臺。笑筵凝貝啟，眠箔曉珠開。臘破徵車動，袍襟對淚裁。
偶題二首
作者：杜牧（唐）

勞勞千里身，襟袂滿行塵。深夜懸雙淚，短亭思遠人。蒼江程未息，黑水夢何頻。明月輕橈去，唯應釣赤鱗。有恨秋來極，無端別後知。夜闌終耿耿，明發竟遲遲。信已憑鴻去，歸唯與燕期。只因明月見，千里兩相思。
冬至日遇京使發寄舍弟
作者：杜牧（唐）

遠信初憑雙鯉去，他鄉正遇一陽生。尊前豈解愁家國，竹門風過還惆悵，疑是松窗雪打聲。
洛下送張曼容赴上黨召
作者：杜牧（唐）

歌闋樽殘恨卻偏，憑君不用設離筵。未趨雉尾隨元老，羽書正急徵兵地，須遣頭風處處痊。
宣州留贈
作者：杜牧（唐）

紅鉛濕盡半羅裙，洞府人間手欲分。滿面風流雖似玉，為報眼波須穩當，五陵遊宕莫知聞。
寄題宣州開元寺
作者：杜牧（唐）

松寺曾同一鶴棲，夜深臺殿月高低。何人為倚東樓柱，正是千山雪漲溪。
贈張祜
作者：杜牧（唐）

詩韻一逢君，平生稱所聞。粉毫唯畫月，瓊尺只裁雲。黥陣人人懾，秋星歷歷分。數篇留別我，羞殺李將軍。
殘春獨來南亭因寄張祜
作者：杜牧（唐）

暖雲如粉草如茵，獨步長堤不見人。一嶺桃花紅錦黦，仲蔚欲知何處在，苦吟林下拂詩塵。
宣州開元寺南樓
作者：杜牧（唐）

小樓才受一床橫，終日看山酒滿傾。可惜和風夜來雨，醉中虛度打窗聲。
寄遠人
作者：杜牧（唐）

終日求人蔔，回回道好音。那時離別後，入夢到如今。
別沈處士
作者：杜牧（唐）

舊事參差夢，新程邐迤秋。故人如見憶，時到寺東樓。
留贈
作者：杜牧（唐）

舞靴應任閒人看，笑臉還須待我開。不用鏡前空有淚，薔薇花謝即歸來。
奉和僕射相公春澤稍愆聖君軫慮嘉雪忽降品彙昭蘇即事書成四韻
作者：杜牧（唐）

飄來雞樹鳳池邊，漸壓瓊枝凍碧漣。銀闕雙高銀漢裡，上相抽毫歌帝德，一篇風雅美豐年。
寄李播評事
作者：杜牧（唐）

子列光殊價，明時忍自高。寧無好舟楫，不泛惡風濤。大翼終難戢，奇鋒且自韜。春來煙渚上，幾淨雪霜毫。
送牛相出鎮襄州
作者：杜牧（唐）

盛時常注意，南雍暫分茅。紫殿辭明主，巖廊別舊交。危幢侵碧霧，寒旆獵紅旓。德業懸秦鏡，威聲隱楚郊。拜塵先灑淚，成廈昔容巢。遙仰沈碑會，鴛鴦玉佩敲。
送薛邽二首
作者：杜牧（唐）

可憐走馬騎驢漢，豈有風光肯佔伊。只有三張最惆悵，下山回馬尚遲遲。小捷風流已俊才，便將紅粉作金臺。明年未去池陽郡，更乞春時卻重來。
見穆三十宅中庭海榴花謝
作者：杜牧（唐）

矜紅掩素似多才，不待櫻桃不逐梅。春到未曾逢宴賞，堪恨王孫浪遊去，落英狼藉始歸來。
留誨曹師等詩
作者：杜牧（唐）

萬物有醜好，各一姿狀分。唯人即不爾，學與不學論。學非探其花，要自撥其根。孝友與誠實，而不忘爾言。根本既深實，柯葉自滋繁。念爾無忽此，期以慶吾門。
洛陽
作者：杜牧（唐）

文爭武戰就神功，時似開元天寶中。已建玄戈收相土，疑有女娥西望處，上陽煙樹正秋風。
寄唐州李玭尚書
作者：杜牧（唐）

累代功勳照世光，奚胡聞道死心降。書功筆禿三千管，時人慾識胸襟否，彭蠡秋連萬裡江。
南陵道中
作者：杜牧（唐）

南陵水面漫悠悠，風緊雲輕欲變秋。正是客心孤回處，誰家紅袖憑江樓。
登九峰樓
作者：杜牧（唐）

晴江灩灩含淺沙，高低繞郭滯秋花。牛歌魚笛山月上，白頭搔殺倚柱遍，歸棹何時聞軋鴉。
別家
作者：杜牧（唐）

初歲嬌兒未識爺，別爺不拜手吒叉。拊頭一別三千里，何日迎門卻到家。
歸家
作者：杜牧（唐）

稚子牽衣問，歸來何太遲。共誰爭歲月，贏得鬢邊絲。
雨
作者：杜牧（唐）

連雲接塞添迢遞，灑幕侵燈送寂寥。一夜不眠孤客耳，主人窗外有芭蕉。
送人
作者：杜牧（唐）

鴛鴦帳裡暖芙蓉，低泣關山幾萬重。明鏡半邊釵一股，此生何處不相逢。
遣懷
作者：杜牧（唐）

道泰時還泰，時來命不來。何當離城市，高臥博山隈。
醉贈薛道封
作者：杜牧（唐）

飲酒論文四百刻，水分雲隔二三年。男兒事業知公有，賣與明君直幾錢。
歙州盧中丞見惠名醞
作者：杜牧（唐）

誰憐賤子啟窮途，太守封來酒一壺。攻破是非渾似夢，猶念悲秋更分賜，夾溪紅蓼映風蒲。
詠襪
作者：杜牧（唐）

鈿尺裁量減四分，纖纖玉筍裹輕雲。五陵年少欺他醉，笑把花前出畫裙。
宮祠二首
作者：杜牧（唐）

蟬翼輕綃傅體紅，玉膚如醉向春風。深宮鎖閉猶疑惑，更取丹沙試闢宮。監宮引出暫開門，隨例須朝不是恩。銀鑰卻收金鎖合，月明花落又黃昏。
月
作者：杜牧（唐）

三十六宮秋夜深，昭陽歌斷信沉沉。唯應獨伴陳皇后，照見長門望幸心。
忍死留別獻鹽鐵裴相公二十叔
作者：杜牧（唐）

賢相輔明主，蒼生壽域開。青春辭白日，幽壤作黃埃。豈是無多士，偏蒙不棄才。孤墳三尺土，誰可為培栽。
悲吳王城
作者：杜牧（唐）

二月春風江上來，水精波動碎樓臺。吳王宮殿柳含翠，千秋萬古無訊息，國作荒原人作灰。
閨情代作
作者：杜牧（唐）

梧桐葉落雁初歸，迢遞無因寄遠衣。月照石泉金點冷，遙望戍樓天欲曉，滿城冬鼓白雲飛。
寄沈褒秀才
作者：杜牧（唐）

晴河萬裡色如刀，處處浮雲臥碧桃。仙桂茂時金鏡曉，他日憶君何處望，九天香滿碧蕭騷。
入關
作者：杜牧（唐）

東西南北數衢通，曾取江西徑過東。今日更尋南去路，未秋應有北歸鴻。
及第後寄長安故人
作者：杜牧（唐）

東都放榜未花開，三十三人走馬回。秦地少年多釀酒，已將春色入關來。
偶作
作者：杜牧（唐）

才子風流詠曉霞，倚樓吟住日初斜。驚殺東鄰繡床女，錯將黃暈壓檀花。
贈終南蘭若僧
作者：杜牧（唐）

北闕南山是故鄉，兩枝仙桂一時芳。休公都不知名姓，始覺禪門氣味長。
遣懷
作者：杜牧（唐）

落魄江南載酒行，楚腰腸斷掌中輕。十年一覺揚州夢，贏得青樓薄倖名。
秋感
作者：杜牧（唐）

金風萬裡思何盡，玉樹一窗秋影寒。獨掩柴門明月下，淚流香袂倚闌幹。
贈漁父
作者：杜牧（唐）

蘆花深澤靜垂綸，月夕煙朝幾十春。自說孤舟寒水畔，不曾逢著獨醒人。
歎花
作者：杜牧（唐）

自恨尋芳到已遲，往年曾見未開時。如今風擺花狼藉，綠葉成陰子滿枝。
題劉秀才新竹
作者：杜牧（唐）

數莖幽玉色，曉夕翠煙分。聲破寒窗夢，根穿綠蘚紋。漸籠當檻日，欲礙入簾雲。不是山陰客，何人愛此君。
山行
作者：杜牧（唐）

遠上寒山石徑斜，白雲生處有人家。停車坐愛楓林晚，霜葉紅於二月花。
書懷
作者：杜牧（唐）

滿眼青山未得過，鏡中無那鬢絲何。只言旋老轉無事，欲到中年事更多。
紫薇花
作者：杜牧（唐）

曉迎秋露一枝新，不佔園中最上春。桃李無言又何在，向風偏笑豔陽人。
醉後呈崔大夫
作者：杜牧（唐）

謝傅秋涼閱管絃，徒教賤子侍華筵。溪頭正雨歸不得，辜負東窗一覺眠。
和宣州沈大夫登北樓書懷
作者：杜牧（唐）

兵符嚴重辭金馬，星劍光芒射鬥牛。筆落青山飄古韻，可惜登臨佳麗地，羽儀須去鳳池遊。
夜雨
作者：杜牧（唐）

九月三十日，雨聲如別秋。無端滿階葉，共白幾人頭。點滴侵寒夢，蕭騷著淡愁。漁歌聽不唱，蓑濕棹回舟。
方響
作者：杜牧（唐）

數條秋水掛琅玕，玉手丁當怕夜寒。曲盡連敲三四下，恐驚珠淚落金盤。
將出關宿層峰驛，卻寄李諫議
作者：杜牧（唐）

孤驛在重阻，雲根掩柴扉。數聲暮禽切，萬壑秋意歸。心馳碧泉澗，目斷青瑣闈。明日武關外，夢魂勞遠飛。
使回枉唐州崔司馬書，兼寄四韻因和
作者：杜牧（唐）

清晨候吏把書來，十載離憂得暫開。痴叔去時還讀易，莫為霜臺愁歲暮，潛龍須待一聲雷。
郡齋秋夜即事，寄斛斯處士許秀才
作者：杜牧（唐）

有客誰人肯夜過，獨憐風景奈愁何。邊鴻怨處迷霜久，馳心只待城烏曉，幾對虛簷望白河。
早春題真上人院
作者：杜牧（唐）

清羸已近百年身，古寺風煙又一春。寰海自成戎馬地，唯師曾是太平人。
對花微疾不飲，呈坐中諸公
作者：杜牧（唐）

花前雖病亦提壺，數調持觴興有無。盡日臨風羨人醉，雪香空伴白髭須。
酬王秀才桃花園見寄
作者：杜牧（唐）

桃滿西園淑景催，幾多紅豔淺深開。此花不逐溪流出，晉客無因入洞來。
走筆送杜十三歸京
作者：杜牧（唐）

煙鴻上漢聲聲遠，逸驥尋雲步步高。應笑內兄年六十，郡城閑坐養霜毛。
送王十至褒中因寄尚書
作者：杜牧（唐）

闕下經年別，人間兩地情。壇場新漢將，煙月古隋城。雁去梁山遠，雲高楚岫明。君家荷藕好，緘恨寄遙程。
後池泛舟送王十
作者：杜牧（唐）

相送西郊暮景和，青蒼竹外繞寒波。為君蘸甲十分飲，應見離心一倍多。
重送王十
作者：杜牧（唐）

執袂還應立馬看，向來離思始知難。雁飛不見行塵滅，景下山遙極目寒。
洛陽秋夕
作者：杜牧（唐）

泠泠寒水帶霜風，更在天橋夜景中。清禁漏閑煙樹寂，月輪移在上陽宮。
贈獵騎
作者：杜牧（唐）

已落雙雕血尚新，鳴鞭走馬又翻身。憑君莫射南來雁，恐有家書寄遠人。
懷吳中馮秀才
作者：杜牧（唐）

長洲苑外草蕭蕭，卻算遊程歲月遙。唯有別時今不忘，暮煙秋雨過楓橋。
寄東塔僧
作者：杜牧（唐）

初月微明漏白煙，碧松梢外掛青天。西風靜起傳深夜，應送愁吟入夜禪。
秋夕
作者：杜牧（唐）

紅燭秋光冷畫屏，輕羅小扇撲流螢。天階夜色涼如水，坐看牽牛織女星。
瑤瑟
作者：杜牧（唐）

玉仙瑤瑟夜珊珊，月過樓西桂燭殘。風景人間不如此，動搖湘水徹明寒。
送故人歸山
作者：杜牧（唐）

三清洞裡無端別，又拂塵衣欲臥雲。看著掛冠迷處所，北山蘿月在移文。
聞角
作者：杜牧（唐）

曉樓煙檻出雲霄，景下林塘已寂寥。城角為秋悲更遠，護霜雲破海天遙。
押兵甲發谷口寄諸公
作者：杜牧（唐）

曉澗青青桂色孤，楚人隨玉上天衢。水辭穀口山寒少，今日風頭校暖無。
和令狐侍禦賞蕙草
作者：杜牧（唐）

尋常詩思巧如春，又喜幽亭蕙草新。本是馨香比君子，繞欄今更為何人。
偶題
作者：杜牧（唐）

道在人間或可傳，小還輕變已多年。今來海上升高望，不到蓬萊不是仙。
三川驛伏覽座主舍人留題
作者：杜牧（唐）

舊跡依然已十秋，雪山當面照銀鉤。懷恩淚盡霜天曉，一片餘霞映驛樓。
陝州醉贈裴四同年
作者：杜牧（唐）

淒風洛下同羈思，遲日棠陰得醉歌。自笑與君三歲別，頭銜依舊鬢絲多。
破鏡
作者：杜牧（唐）

佳人失手鏡初分，何日團圓再會君。今朝萬裡秋風起，山北山南一片雲。
長安雪後
作者：杜牧（唐）

秦陵漢苑參差雪，北闕南山次第春。車馬滿城原上去，豈知惆悵有閒人。
華清宮
作者：杜牧（唐）

零葉翻紅萬樹霜，玉蓮開蕊暖泉香。行雲不下朝元閣，一曲淋鈴淚數行。
冬日題智門寺北樓
作者：杜牧（唐）

滿懷多少是恩酬，未見功名已白頭。不為尋山試筋力，豈能寒上背雲樓。
別王十後遣京使累路附書
作者：杜牧（唐）

重關曉度宿雲寒，羸馬緣知步步難。此信的應中路見，亂山何處拆書看。
許秀才至辱李蘄州絕句，問斷酒之情因寄
作者：杜牧（唐）

有客南來話所思，故人遙枉醉中詩。暫因微疾須防酒，不是歡情減舊時。
送張判官歸兼謁鄂州大夫
作者：杜牧（唐）

處士聞名早，遊秦獻疏回。腹中書萬卷，身外酒千杯。江雨春波闊，園林客夢催。今君拜旌戟，凜凜近霜臺。
宿長慶寺
作者：杜牧（唐）

南行步步遠浮塵，更近青山昨夜鄰。高鐸數聲秋撼玉，終日官閑無一事，不妨長醉是遊人。
望少華三首
作者：杜牧（唐）

身隨白日看將老，心與青雲自有期。今對晴峰無十裡，世緣多累暗生悲。文字波中去不還，物情初與是非閑。時名竟是無端事，羞對靈山道愛山。眼看雲鶴不相隨，何況塵中事作為。好伴羽人深洞去，月前秋聽玉參差。
登澧州驛樓寄京兆韋尹
作者：杜牧（唐）

一話涔陽舊使君，郡人回首望青雲。政聲長與江聲在，自到津樓日夜聞。
長安晴望
作者：杜牧（唐）

翠屏山對鳳城開，碧落搖光霽後來。回識六龍巡幸處，飛煙閑繞望春臺。
歲旦朝回口號
作者：杜牧（唐）

星河猶在整朝衣，遠望天門再拜歸。笑向春風初五十，敢言知命且知非。
驌驦駿
作者：杜牧（唐）

瑤池罷遊宴，良樂委塵沙。遭遇不遭遇，鹽車與鼓車。
龍丘途中二首
作者：杜牧（唐）

漢苑殘花別，吳江盛夏來。唯看萬樹合，不見一枝開。水色饒湘浦，灘聲怯建溪。淚流回月上，可得更猿啼。
宮人塚
作者：杜牧（唐）

儘是離宮院中女，苑牆城外塚累累。少年入內教歌舞，不識君王到老時。
寄浙西李判官
作者：杜牧（唐）

燕臺上客意何如，四五年來漸漸疏。直道莫拋男子業，唯念賢哉崔大讓，可憐無事不歌魚。
寄杜子二首
作者：杜牧（唐）

不識長楊事北胡，且教紅袖醉來扶。狂風烈焰雖千尺，豁得平生俊氣無。武牢關吏應相笑，個裡年年往復來。若問使君何處去，為言相憶首長回。
盧秀才將出王屋，高步名場，江南相逢贈別
作者：杜牧（唐）

王屋山人有古文，欲攀青桂弄氛氳。將攜健筆幹明主，交遊話我憑君道，除卻鱸魚更不聞。
送劉三複郎中赴闕
作者：杜牧（唐）

橫溪辭寂寞，金馬去追遊。好是鴛鴦侶，正逢霄漢秋。玉珂聲瑣瑣，錦帳夢悠悠。微笑知今是，因風謝釣舟。
羊欄浦夜陪宴會
作者：杜牧（唐）

戈檻營中夜未央，雨沾雲惹侍襄王。球來香袖依稀暖，自比諸生最無取，不知何處亦升堂。
送杜顗赴潤州幕
作者：杜牧（唐）

少年才俊赴知音，丞相門欄不覺深。直道事人男子業，若去上元懷古去，謝安墳下與沉吟。
有感
作者：杜牧（唐）

宛溪垂柳最長枝，曾被春風盡日吹。不堪攀折猶堪看，陌上少年來自遲。
書懷寄盧州
作者：杜牧（唐）

謝山南畔州，風物最宜秋。太守懸金印，佳人敞畫樓。凝缸暗醉夕，殘月上汀州。可惜當年鬢，朱門不得遊。
賀崔大夫崔正字
作者：杜牧（唐）

內舉無慚古所難，燕臺遙想拂塵冠。登龍有路水不峻，謝公樓下潺湲響，離恨詩情添幾般。
江南送左師
作者：杜牧（唐）

江南為客正悲秋，更送吾師古渡頭。惆悵不同塵土別，水雲蹤跡去悠悠。
寢夜
作者：杜牧（唐）

蛩唱如波咽，更深似水寒。露華驚弊褐，燈影掛塵冠。故國初離夢，前溪更下灘。紛紛毫髮事，多少宦遊難。
十九兄郡樓有宴，病不赴
作者：杜牧（唐）

十二層樓敞畫簷，連去歌盡草纖纖。空堂病怯階前月，燕子嗔垂一竹簾。
愁
作者：杜牧（唐）

聚散竟無形，回腸自結成。古今留不得，離別又潛生。降虜將軍思，窮秋遠客情。何人更憔悴，落第泣秦京。
隋苑
作者：杜牧（唐）

紅霞一抹廣陵春，定子當筵睡臉新。卻笑吃虧隋煬帝，破家亡國為誰人。
芭蕉
作者：杜牧（唐）

芭蕉為雨移，故向窗前種。憐渠點滴聲，留得歸鄉夢。夢遠莫歸鄉，覺來一翻動。
汴人舟行答張祜
作者：杜牧（唐）

千萬長河共使船，聽君詩句倍愴然。春風野岸名花發，一道帆檣畫柳煙。
牧陪昭應盧郎中在江西宣州佐今吏部沈公幕罷府周歲公宰昭應牧在淮南縻職敘舊成二十二韻用以投寄
作者：杜牧（唐）

燕雁下揚州，涼風柳陌愁。可憐千里夢，還是一年秋。宛水環朱檻，章江敞碧流。謬陪吾益友，只事我賢侯。印組縈光馬，鋒鋩看解牛。井閭安樂易，冠蓋愜依投。政簡稀開閣，功成每運籌。送春經野塢，遲日上高樓。玉裂歌聲斷，霞飄舞帶收。泥情斜拂印，別臉小低頭。日晚花枝爛，釭凝粉彩稠。未曾孤酩酊，剩肯只淹留。重德俄徵寵，諸生苦宦遊。分途之絕國，灑淚拜行輈。聚散真漂梗，光陰極轉郵。銘心徒歷歷，屈指盡悠悠。君作烹鮮用，誰膺仄席求。卷懷能憤悱，卒歲且優遊。去矣時難遇，沽哉價莫酬。滿枝為鼓吹，衷甲避戈矛。隋帝宮荒草，秦王土一丘。相逢好大笑，除此總雲浮。
初入峽有感
作者：白居易（唐）

上有萬仞山，下有千丈水。蒼蒼兩岸間，闊狹容一葦。瞿唐呀直瀉，灩澦屹中峙。未夜黑巖昏，無風白浪起。大石如刀劍，小石如牙齒。一步不可行，況千三百里。苒箬竹蔑zB，欹危楫師趾。一跌無完舟，吾生系於此。常聞仗忠信，蠻貊可行矣。自古漂沉人，豈盡非君子。況吾時與命，蹇舛不足恃。常恐不才身，複作無名死。
過昭君村
作者：白居易（唐）

靈珠產無種，彩雲出無根。亦如彼姝子，生此遐陋村。至麗物難掩，遽選入君門。獨美眾所嫉，終棄出塞垣。唯此希代色，豈無一顧恩。事排勢須去，不得由至尊。白黑既可變，丹青何足論。竟埋代北骨，不返巴東魂。慘澹晚雲水，依稀舊鄉園。妍姿化已久，但有村名存。村中有遺老，指點為我言。不取往者戒，恐貽來者冤。至今村女面，燒灼成瘢痕。
自江州至忠州
作者：白居易（唐）

前在潯陽日，已歎賓朋寡。忽忽抱憂懷，出門無處寫。今來轉深僻，窮峽巔山下。五月斷行舟，灩堆正如馬。巴人類猿狖，矍鑠滿山野。敢望見交親，喜逢似人者。
初到忠州登東樓，寄萬州楊八使君
作者：白居易（唐）

山束邑居窄，峽牽氣候偏。林巒少平地，霧雨多陰天。隱隱煮鹽火，漠漠燒畬煙。賴此東樓夕，風月時翛然。憑軒望所思，目斷心涓涓。背春有去雁，上水無來船。我懷巴東守，本是關西賢。平生已不淺，流落重相憐。水梗漂萬裡，籠禽囚五年。新恩同雨露，遠郡鄰山川。書信雖往復，封疆徒接連。其如美人面，欲見杳無緣。
郡中
作者：白居易（唐）

鄉路音信斷，山城日月遲。欲知州近遠，階前摘荔枝。
西樓夜
作者：白居易（唐）

悄悄複悄悄，城隅隱林杪。山郭燈火稀，峽天星漢少。年光東流水，生計南枝鳥。月沒江沉沉，西樓殊未曉。
東樓曉
作者：白居易（唐）

脈脈複脈脈，東樓無宿客。城暗雲霧多，峽深田地窄。宵燈尚留焰，晨禽初展翮。欲知山高低，不見東方白。
寄王質夫
作者：白居易（唐）

憶始識君時，愛君世緣薄。我亦吏王畿，不為名利著。春尋仙遊洞，秋上雲居閣。樓觀水潺潺，龍潭花漠漠。吟詩石上坐，引酒泉邊酌。因話出處心，心期老巖壑。忽從風雨別，遂被簪纓縛。君作出山雲，我為入籠鶴。籠深鶴殘悴，山遠雲飄泊。去處雖不同，同負平生約。今來各何在，老去隨所託。我守巴南城，君佐徵西幕。年顏漸衰颯，生計仍蕭索。方含去國愁，且羨從軍樂。舊遊疑是夢，往事思如昨。相憶春又深，故山花正落。
南賓郡齋即事，寄楊萬州
作者：白居易（唐）

山上巴子城，山下巴江水。中有窮獨人，強名為刺史。時時竊自哂，刺史豈如是。倉粟喂家人，黃縑裹妻子。莓苔翳冠帶，霧雨霾樓雉。衙鼓暮複朝，郡齋臥還起。回頭望南浦，亦在煙波裡。而我複何嗟，夫君猶滯此。
招蕭處士
作者：白居易（唐）

峽內豈無人，所逢非所思。門前亦有客，相對不相知。仰望但雲樹，俯顧惟妻兒。寢食起居外，端然無所為。東郊蕭處士，聊可與開眉。能飲滿杯酒，善吟長句詩。庭前吏散後，江畔路幹時。請君攜竹杖，一赴郡齋期。
庭槐
作者：白居易（唐）

南方饒竹樹，唯有青槐稀。十種七八死，縱活亦支離。何此郡庭下，一株獨華滋。濛濛碧煙葉，嫋嫋黃花枝。我家渭水上，此樹蔭前墀。忽向天涯見，憶在故園時。人生有情感，遇物牽所思。樹木猶複爾，況見舊親知。
送客回晚興
作者：白居易（唐）

城上雲霧開，沙頭風浪定。參差亂山出，澹濘平江淨。行客舟已遠，居人酒初醒。嫋嫋秋竹梢，巴蟬聲似磬。
東樓竹
作者：白居易（唐）

瀟灑城東樓，繞樓多修竹。森然一萬竿，白粉封青玉。捲簾睡初覺，欹枕看未足。影轉色入樓，床蓆生浮綠。空城絕賓客，向夕彌幽獨。樓上夜不歸，此君留我宿。
九日登巴臺
作者：白居易（唐）

黍香酒初熟，菊暖花未開。閑聽竹枝曲，淺酌茱萸杯。去年重陽日，漂泊湓城隈。今歲重陽日，蕭條巴子臺。旅鬢尋已白，鄉書久不來。臨觴一搔首，座客亦裴回。
東城尋春
作者：白居易（唐）

老色日上面，歡情日去心。今既不如昔，後當不如今。今猶未甚衰，每事力可任。花時仍愛出，酒後尚能吟。但恐如此興，亦隨日銷沉。東城春欲老，勉強一來尋。
江上送客
作者：白居易（唐）

江花已萎絕，江草已消歇。遠客何處歸，孤舟今日發。杜鵑聲似哭，湘竹斑如血。共是多感人，仍為此中別。
桐花
作者：白居易（唐）

春令有常候，清明桐始發。何此巴峽中，桐花開十月。豈伊物理變，信是土宜別。地氣反寒暄，天時倒生殺。草木堅強物，所稟固難奪。風候一參差，榮枯遂乖剌。況吾北人性，不耐南方熱。強羸壽夭間，安得依時節。
早祭風伯，因懷李十一舍人
作者：白居易（唐）

遠郡雖褊陋，時祀奉朝經。夙興祭風伯，天氣曉冥冥。導騎與從吏，引我出東坰。水霧重如雨，山火高於星。忽憶早朝日，與君趨紫庭。步登龍尾道，卻望終南青。一別身向老，所思心未寧。至今想在耳，玉音尚玲玲。
花下對酒二首
作者：白居易（唐）

藹藹江氣春，南賓閏正月。梅櫻與桃杏，次第城上發。紅房爛簇火，素豔紛團雪。香惜委風飄，愁牽壓枝折。樓中老太守，頭上新白髮。冷澹病心情，暄和好時節。故園音信斷，遠郡親賓絕。欲問花前尊，依然為誰設。引手攀紅櫻，紅櫻落似霰。仰首看白日，白日走如箭。年芳與時景，頃刻猶衰變。況是血肉身，安能長強健。人心苦迷執，慕貴憂貧賤。愁色常在眉，歡容不上面。況吾頭半白，把鏡非不見。何必花下杯，更待他人勸。
不二門
作者：白居易（唐）

兩眼日將暗，四肢漸衰瘦。束帶剩昔圍，穿衣妨寬袖。流年似江水，奔注無昏晝。志氣與形骸，安得長依舊。亦曾登玉陛，舉措多紕繆。至今金闕籍，名姓獨遺漏。亦曾燒大藥，訊息乖火候。至今殘丹砂，燒幹不成就。行藏事兩失，憂惱心交鬥。化作憔悴翁，拋身在荒陋。坐看老病逼，須得醫王救。唯有不二門，其間無夭壽。
我身
作者：白居易（唐）

我身何所似，似彼孤生蓬。秋霜剪根斷，浩浩隨長風。昔遊秦雍間，今落巴蠻中。昔為意氣郎，今作寂寥翁。外貌雖寂寞，中懷頗沖融。賦命有厚薄，委心任窮通。通當為大鵬，舉翅摩蒼穹。窮則為鷦鷯，一枝足自容。苟知此道者，身窮心不窮。
哭王質夫
作者：白居易（唐）

仙遊寺前別，別來十年餘。生別猶怏怏，死別複何如。客從梓潼來，道君死不虛。驚疑心未信，欲哭複踟躕。踟躕寢門側，聲發涕亦俱。衣上今日淚，篋中前月書。憐君古人風，重有君子儒。篇詠陶謝輩，風流嵇阮徒。出身既蹇屯，生世仍須臾。誠知天至高，安得不一呼。江南有毒蟒，江北有妖狐。皆享千年壽，多於王質夫。不知彼何德，不識此何辜。
東坡種花二首
作者：白居易（唐）

持錢買花樹，城東坡上栽。但購有花者，不限桃杏梅。百果參雜種，千枝次第開。天時有早晚，地力無高低。紅者霞豔豔，白者雪皚皚。遊蜂逐不去，好鳥亦來棲。前有長流水，下有小平臺。時拂臺上石，一舉風前杯。花枝蔭我頭，花蕊落我懷。獨酌複獨詠，不覺月平西。巴俗不愛花，竟春無人來。唯此醉太守，盡日不能回。東坡春向暮，樹木今何如。漠漠花落盡，翳翳葉生初。每日領童僕，荷鋤仍決渠。剗土壅其本，引泉溉其枯。小樹低數尺，大樹長丈餘。封植來幾時，高下隨扶疏。養樹既如此，養民亦何殊。將欲茂枝葉，必先救根株。雲何救根株，勸農均賦租。雲何茂枝葉，省事寬刑書。移此為郡政，庶幾甿俗蘇。
登城東古臺
作者：白居易（唐）

迢迢東郊上，有土青崔嵬。不知何代物，疑是巴王臺。巴歌久無聲，巴宮沒黃埃。靡靡春草合，牛羊緣四隈。我來一登眺，目極心悠哉。始見江山勢，峰疊水環回。憑高視聽曠，向遠胸襟開。唯有故園念，時時東北來。
哭諸故人，因寄元八
作者：白居易（唐）

昨日哭寢門，今日哭寢門。借問所哭誰，無非故交親。偉卿既長往，質夫亦幽淪。屈指數年世，收涕自思身。彼皆少於我，先為泉下人。我今頭半白，焉得身久存。好狂元郎中，相識二十春。昔見君生子，今聞君抱孫。存者盡老大，逝者已成塵。早晚昇平宅，開眉一見君。
郡中春宴，因贈諸客
作者：白居易（唐）

僕本儒家子，待詔金馬門。塵忝親近地，孤負聖明恩。一旦奉優詔，萬裡牧遠人。可憐島夷帥，自稱為使君。身騎牂牁馬，口食塗江鱗。暗澹緋衫故，斕斑白發新。是時歲二月，玉曆布春分。頒條示皇澤，命宴及良辰。冉冉趨府吏，蚩蚩聚州民。有如蟄蟲鳥，亦應天地春。燻草席鋪坐，藤枝酒注樽。中庭無平地，高下隨所陳。蠻鼓聲坎坎，巴女舞蹲蹲。使君居上頭，掩口語眾賓。勿笑風俗陋，勿欺官府貧。蜂巢與蟻穴，隨分有君臣。
開元寺東池早春
作者：白居易（唐）

池水暖溫暾，水清波瀲灩。簇簇青泥中，新蒲葉如劍。梅房小白裹，柳彩輕黃染。順氣草熏熏，適情鷗泛泛。舊遊成夢寐，往事隨陽焱。芳物感幽懷，一動平生念。
東溪種柳
作者：白居易（唐）

野性愛栽植，植柳水中坻。乘春持斧斫，裁截而樹之。長短既不一，高下隨所宜。倚岸埋大幹，臨流插小枝。松柏不可待，楩楠固難移。不如種此樹，此樹易榮滋。無根亦可活，成陰況非遲。三年未離郡，可以見依依。種罷水邊憩，仰頭閑自思。富貴本非望，功名須待時。不種東溪柳，端坐欲何為。
臥小齋
作者：白居易（唐）

朝起視事畢，晏坐飽食終。散步長廊下，臥退小齋中。拙政自多暇，幽情誰與同。孰雲二千石，心如田野翁。
步東坡
作者：白居易（唐）

朝上東坡步，夕上東坡步。東坡何所愛，愛此新成樹。種植當歲初，滋榮及春暮。信意取次栽，無行亦無數。綠陰斜景轉，芳氣微風度。新葉鳥下來，萎花蝶飛去。閑攜斑竹杖，徐曳黃麻屨。欲識往來頻，青蕪成白路。
徵秋稅畢，題郡南亭
作者：白居易（唐）

高城直下視，蠢蠢見巴蠻。安可施政教，尚不通語言。且喜賦斂畢，幸聞閭井安。豈伊循良化，賴此豐登年。案牘既簡少，池館亦清閒。秋雨簷果落，夕鐘林鳥還。南亭日瀟灑，偃臥恣疏頑。
蚊蟆
作者：白居易（唐）

巴徼炎毒早，二月蚊蟆生。咂膚拂不去，繞耳薨薨聲。斯物頗微細，中人初甚輕。如有膚受譖，久則瘡痏成。痏成無奈何，所要防其萌。麼蟲何足道，潛喻儆人情。
登龍昌上寺望江南山，懷錢舍人
作者：白居易（唐）

騎馬出西郭，悠悠欲何之。獨上高寺去，一與白雲期。虛檻晚瀟灑，前山碧參差。忽似青龍閣，同望玉峰時。因詠松雪句，永懷鸞鶴姿。六年不相見，況乃隔榮衰。
郊下
作者：白居易（唐）

西日照高樹，樹頭子規鳴。東風吹野水，水畔江蘺生。盡日看山立，有時尋澗行。兀兀長如此，何許似專城。
遣懷
作者：白居易（唐）

樂往必悲生，泰來由否極。誰言此數然，吾道何終塞。嘗求詹尹蔔，拂龜竟默默。亦曾仰問天，天但蒼蒼色。自茲唯委命，名利心雙息。近日轉安閒，鄉園亦休憶。回看世間苦，苦在求不得。我今無所求，庶離憂悲域。
歲晚
作者：白居易（唐）

霜降水返壑，風落木歸山。冉冉歲將宴，物皆複本源。何此南遷客，五年獨未還。命屯分已定，日久心彌安。亦嘗心與口，靜念私自言。去國固非樂，歸鄉未必歡。何須自生苦，舍易求其難。
負冬日
作者：白居易（唐）

杲杲冬日出，照我屋南隅。負暄閉目坐，和氣生肌膚。初似飲醇醪，又如蟄者蘇。外融百骸暢，中適一念無。曠然忘所在，心與虛空俱。
委順
作者：白居易（唐）

山城雖荒蕪，竹樹有嘉色。郡俸誠不多，亦足充衣食。外累由心起，心寧累自息。尚欲忘家鄉，誰能算官職。宜懷齊遠近，委順隨南北。歸去誠可憐，天涯住亦得。
宿溪翁
作者：白居易（唐）

眾心愛金玉，眾口貪酒肉。何如此溪翁，飲瓢亦自足。溪南刈薪草，溪北修牆屋。歲種一頃田，春驅兩黃犢。於中甚安適，此外無營欲。溪畔偶相逢，庵中遂同宿。醉翁向朝市，問我何官祿。虛言笑殺翁，郎官應列宿。
重過壽泉，憶與楊九別時，因題店壁
作者：白居易（唐）

商州南十裡，有水名壽泉。湧出石崖下，流經山店前。憶昔相送日，我去君言還。寒波與老淚，此地共潺湲。一去曆萬裡，再來經六年。形容已變改，處所猶依然。他日君過此，殷勤吟此篇。
西掖早秋直夜書意
作者：白居易（唐）

涼風起禁掖，新月生宮沼。夜半秋暗來，萬年枝嫋嫋。炎涼遞時節，鐘鼓交昏曉。遇聖惜年衰，報恩愁力小。素餐無補益，朱綬虛纏繞。冠蓋棲野雲，稻粱養山鳥。量能私自省，所得已非少。五品不為賤，五十不為夭。若無知足心，貪求何日了。
庭松
作者：白居易（唐）

堂下何所有，十松當我階。亂立無行次，高下亦不齊。高者三丈長，下者十尺低。有如野生物，不知何人栽。接以青瓦屋，承之白沙臺。朝昏有風月，燥濕無塵泥。疏韻秋槭槭，涼陰夏淒淒。春深微雨夕，滿葉珠蓑蓑。歲暮大雪天，壓枝玉皚皚。四時各有趣，萬木非其儕。去年買此宅，多為人所咍。一家二十口，移轉就松來。移來有何得，但得煩襟開。即此是益友，豈必交賢才。顧我猶俗士，冠帶走塵埃。未稱為松主，時時一愧懷。
竹窗
作者：白居易（唐）

常愛輞川寺，竹窗東北廊。一別十餘載，見竹未曾忘。今春二月初，卜居在新昌。未暇作廄庫，且先營一堂。開窗不糊紙，種竹不依行。意取北簷下，窗與竹相當。繞屋聲淅淅，逼人色蒼蒼。煙通杳靄氣，月透玲瓏光。是時三伏天，天氣熱如湯。獨此竹窗下，朝回解衣裳。輕紗一幅巾，小簟六尺床。無客盡日靜，有風終夜涼。乃知前古人，言事頗諳詳。清風北窗臥，可以傲羲皇。
同韓侍郎遊鄭家池吟詩小飲
作者：白居易（唐）

野艇容三人，晚池流浼浼。悠然依棹坐，水思如江海。宿雨洗沙塵，晴風蕩煙靄。殘陽上竹樹，枝葉生光彩。我本偶然來，景物如相待。白鷗驚不起，綠芡行堪採。齒發雖已衰，性靈未雲改。逢詩遇杯酒，尚有心情在。
晚歸有感
作者：白居易（唐）

朝吊李家孤，暮問崔家疾。回馬獨歸來，低眉心鬱鬱。平生所善者，多不過六七。如何十年間，零落三無一。劉曾夢中見，元向花前失。漸老與誰遊，春城好風日。
曲江感秋二首
作者：白居易（唐）

元和二年秋，我年三十七。長慶二年秋，我年五十一。中間十四年，六年居譴黜。窮通與榮悴，委運隨外物。遂師廬山遠，重吊湘江屈。夜聽竹枝愁，秋看灩堆沒。近辭巴郡印，又秉綸闈筆。晚遇何足言，白髮映朱紱。銷沉昔意氣，改換舊容質。獨有曲江秋，風煙如往日。疏蕪南岸草，蕭颯西風樹。秋到未幾時，蟬聲又無數。莎平綠茸合，蓮落青房露。今日臨望時，往年感秋處。池中水依舊，城上山如故。獨我鬢間毛，昔黑今垂素。榮名與壯齒，相避如朝暮。時命始欲來，年顏已先去。當春不歡樂，臨老徒驚誤。故作詠懷詩，題於曲江路。
玩松竹二首
作者：白居易（唐）

龍蛇隱大澤，麋鹿遊豐草。棲鳳安於梧，潛魚樂於藻。吾亦愛吾廬，廬中樂吾道。前松後修竹，偃臥可終老。各附其所安，不知他物好。坐愛前簷前，臥愛北窗北。窗竹多好風，簷松有嘉色。幽懷一以合，俗含隨緣息。在爾雖無情，於予即有得。乃知性相近，不必動與植。
衰病無趣，因吟所懷
作者：白居易（唐）

朝餐多不飽，夜臥常少睡。自覺寢食間，多無少年味。平生好詩酒，今亦將捨棄。酒唯下藥飲，無複曾歡醉。詩多聽人吟，自不題一字。病姿與衰相，日夜相繼至。況當尚少朝，彌慚居近侍。終當求一郡，聚少漁樵費。合口便歸山，不問人間事。
逍遙詠
作者：白居易（唐）

亦莫戀此身，亦莫厭此身。此身何足戀，萬劫煩惱根。此身何足厭，一聚虛空塵。無戀亦無厭，始是逍遙人。
慶雲章
作者：陳子昂（唐）

昆侖元氣，實生慶雲。大人作矣，五色氤氳。昔在帝媯，
感遇詩三十八首
作者：陳子昂（唐）

微月生西海，幽陽始代升。圓光正東滿，陰魄已朝凝。太極生天地，三元更廢興。至精諒斯在，三五誰能徵。蘭若生春夏，芊蔚何青青。幽獨空林色，朱蕤冒紫莖。遲遲白日晚，嫋嫋秋風生。歲華盡搖落，芳意竟何成。蒼蒼丁零塞，今古緬荒途。亭堠何摧兀，暴骨無全軀。黃沙幕南起，白日隱西隅。漢甲三十萬，曾以事匈奴。但見沙場死，誰憐塞上孤。樂羊為魏將，食子殉軍功。骨肉且相薄，他人安得忠。吾聞中山相，乃屬放麑翁。孤獸猶不忍，況以奉君終。市人矜巧智，於道若童蒙。傾奪相誇侈，不知身所終。曷見玄真子，觀世玉壺中。窅然遺天地，乘化入無窮。吾觀龍變化，乃知至陽精。石林何冥密，幽洞無留行。古之得仙道，信與元化並。玄感非象識，誰能測沉冥。世人拘目見，酣酒笑丹經。昆侖有瑤樹，安得采其英。白日每不歸，青陽時暮矣。茫茫吾何思，林臥觀無始。眾芳委時晦，鶗鴂鳴悲耳。鴻荒古已頹，誰識巢居子。吾觀昆侖化，日月淪洞冥。精魄相交會，天壤以羅生。仲尼推太極，老聃貴窈冥。西方金仙子，崇義乃無明。空色皆寂滅，緣業定何成。名教信紛藉，死生俱未停。聖人秘元命，懼世亂其真。如何嵩公輩，詼譎誤時人。先天誠為美，階亂禍誰因。長城備胡寇，嬴禍發其親。赤精既迷漢，子年何救秦。去去桃李花，多言死如麻。深居觀元化，悱然爭朵頤。讒說相啖食，利害紛eq々。便便誇毗子，榮耀更相持。務光讓天下，商賈競刀錐。已矣行採芝，萬世同一時。吾愛鬼穀子，青溪無垢氛。囊括經世道，遺身在白雲。七雄方龍鬥，天下久無君。浮榮不足貴，遵養晦時文。舒可彌宇宙，卷之不盈分。豈徒山木壽，空與麋鹿群。呦呦南山鹿，罹罟以媒和。招搖青桂樹，幽蠹亦成科。世情甘近習，榮耀紛如何。怨憎未相複，親愛生禍羅。瑤臺傾巧笑，玉杯殞雙蛾。誰見枯城櫱，青青成斧柯。林居病時久，水木澹孤清。閑臥觀物化，悠悠念無生。青春始萌達，朱火已滿盈。徂落方自此，感歎何時平。臨岐泣世道，天命良悠悠。昔日殷王子，玉馬遂朝周。寶鼎淪伊穀，瑤臺成古丘。西山傷遺老，東陵有故侯。貴人難得意，賞愛在須臾。莫以心如玉，探他明月珠。昔稱夭桃子，今為舂市徒。鴟鴞悲東國，麋鹿泣姑蘇。誰見鴟夷子，扁舟去五湖。聖人去已久，公道緬良難。蚩蚩誇毗子，堯禹以為謾。驕榮貴工巧，勢利迭相干。燕王尊樂毅，分國願同歡。魯連讓齊爵，遺組去邯鄲。伊人信往矣，感激為誰歎。幽居觀天運，悠悠念群生。終古代興沒，豪聖莫能爭。三季淪周赧，七雄滅秦嬴。複聞赤精子，提劍入鹹京。炎光既無象，晉虜複縱橫。堯禹道已昧，昏虐勢方行。豈無當世雄，天道與胡兵。咄咄安可言，時醉而未醒。仲尼溺東魯，伯陽遁西溟。大運自古來，旅人胡歎哉。逶迤勢已久，骨鯁道斯窮。豈無感激者，時俗頹此風。灌園何其鄙，皎皎於陵中。世道不相容，嗟嗟張長公。聖人不利己，憂濟在元元。黃屋非堯意，瑤臺安可論。吾聞西方化，清淨道彌敦。奈何窮金玉，雕刻以為尊。雲構山林盡，瑤圖珠翠煩。鬼工尚未可，人力安能存。誇愚適增累，矜智道逾昏。玄天幽且默，群議曷嗤嗤。聖人教猶在，世運久陵夷。一繩將何系，憂醉不能持。去去行採芝，勿為塵所欺。蜻蛉遊天地，與世本無患。飛飛未能止，黃雀來相干。穰侯富秦寵，金石比交歡。出入鹹陽裡，諸侯莫敢言。甯知山東客，激怒秦王肝。布衣取丞相，千載為辛酸。微霜知歲晏，斧柯始青青。況乃金天夕，浩露沾群英。登山望宇宙，白日已西暝。雲海方蕩潏，孤鱗安得寧。翡翠巢南海，雄雌珠樹林。何知美人意，驕愛比黃金。殺身炎州裡，委羽玉堂陰。旖旎光首飾，葳蕤爛錦衾。豈不在遐遠，虞羅忽見尋。多材信為累，歎息此珍禽。挈瓶者誰子，姣服當青春。三五明月滿，盈盈不自珍。高堂委金玉，微縷懸千鈞。如何負公鼎，被奪笑時人。玄蟬號白露，茲歲已蹉跎。群物從大化，孤英將奈何。瑤臺有青鳥，遠食玉山禾。昆侖見玄鳳，豈複虞雲羅。荒哉穆天子，好與白雲期。宮女多怨曠，層城閉蛾眉。日耽瑤池樂，豈傷桃李時。青苔空萎絕，白髮生羅帷。朝發宜都渚，浩然思故鄉。故鄉不可見，路隔巫山陽。巫山彩雲沒，高丘正微茫。佇立望已久，涕落沾衣裳。豈茲越鄉感，憶昔楚襄王。朝雲無處所，荊國亦淪亡。昔日章華宴，荊王樂荒淫。霓旌翠羽蓋，射兕雲夢林。朅來高唐觀，悵望雲陽岑。雄圖今何在，黃雀空哀吟。丁亥歲雲暮，西山事甲兵。贏糧匝邛道，荷戟爭羌城。嚴冬陰風勁，窮岫洩雲生。昏曀無晝夜，羽檄複相驚。拳局競萬仞，崩危走九冥。籍籍峰壑裡，哀哀冰雪行。聖人禦宇宙，聞道泰階平。肉食謀何失，藜藿緬縱橫。可憐瑤臺樹，灼灼佳人姿。碧華映朱實，攀折青春時。豈不盛光寵，榮君白玉墀。但恨紅芳歇，凋傷感所思。朅來豪遊子，勢利禍之門。如何蘭膏歎，感激自生冤。眾趨明所避，時棄道猶存。雲淵既已失，羅網與誰論。箕山有高節，湘水有清源。唯應白鷗鳥，可為洗心言。索居猶幾日，炎夏忽然衰。陽彩皆陰翳，親友盡暌違。登山望不見，涕泣久漣洏。宿夢感顏色，若與白雲期。馬上驕豪子，驅逐正蚩蚩。蜀山與楚水，攜手在何時。金鼎合神丹，世人將見欺。飛飛騎羊子，胡乃在峨眉。變化固幽類，芳菲能幾時。疲屙苦淪世，憂痗日侵淄。眷然顧幽褐，白雲空涕洟。朔風吹海樹，蕭條邊已秋。亭上誰家子，哀哀明月樓。自言幽燕客，結髮事遠遊。赤丸殺公吏，白刃報私仇。避仇至海上，被役此邊州。故鄉三千里，遼水複悠悠。每憤胡兵入，常為漢國羞。何知七十戰，白首未封侯。本為貴公子，平生實愛才。感時思報國，拔劍起蒿萊。西馳丁零塞，北上單於臺。登山見千里，懷古心悠哉。誰言未忘禍，磨滅成塵埃。浩然坐何慕，吾蜀有峨眉。念與楚狂子，悠悠白雲期。時哉悲不會，涕泣久漣洏。夢登綏山穴，南採巫山芝。探元觀群化，遺世從雲螭。婉孌時永矣，感悟不見之。朝入雲中郡，北望單於臺。胡秦何密邇，沙朔氣雄哉。藉藉天驕子，倡狂已複來。塞垣無名將，亭堠空崔嵬。咄嗟吾何歎，邊人塗草萊。仲尼探元化，幽鴻順陽和。大運自盈縮，春秋遞來過。盲飆忽號怒，萬物相紛劘。溟海皆震盪，孤鳳其如何。
觀荊玉篇
作者：陳子昂（唐）

鴟夷雙白玉，此玉有緇磷。懸之千金價，舉世莫知真。丹青非異色，輕重有殊倫。勿信玉工言，徒悲荊國人。
鴛鴦篇
作者：陳子昂（唐）

飛飛鴛鴦鳥，舉翼相蔽虧。俱來綠潭裡，共向白雲涯。音容相眷戀，羽翮兩逶迤。蘋萍戲春渚，霜霰繞寒池。浦沙連岸淨，汀樹拂潭垂。年年此遊玩，歲歲來追隨。鳳凰起丹穴，獨向梧桐枝。鴻雁來紫塞，空憶稻粱肥。烏啼倦依託，鶴鳴傷別離。豈若此雙禽，飛翻不異林。刷尾青江浦，交頸紫山岑。文章負奇色，和鳴多好音。聞有鴛鴦綺，複有鴛鴦衾。持為美人贈，勖此故交心。
與東方左史虯修竹篇
作者：陳子昂（唐）

龍種生南嶽，孤翠鬱亭亭。峰嶺上崇崒，煙雨下微冥。夜聞鼯鼠叫，晝聒泉壑聲。春風正淡蕩，白露已清泠。哀響激金奏，密色滋玉英。歲寒霜雪苦，含彩獨青青。豈不厭凝冽，羞比春木榮。春木有榮歇，此節無凋零。始願與金石，終古保堅貞。不意伶倫子，吹之學鳳鳴。遂偶雲和瑟，張樂奏天庭。妙曲方千變，簫韶亦九成。信蒙雕斫美，常願事仙靈。驅馳翠虯駕，伊鬱紫鸞笙。結交嬴臺女，吟弄昇天行。攜手登白日，遠遊戲赤城。低昂玄鶴舞，斷續彩雲生。永隨眾仙逝，三山遊玉京。
薊丘覽古贈盧居士藏用七首：軒轅臺
作者：陳子昂（唐）

北登薊丘望，求古軒轅臺。應龍已不見，牧馬空黃埃。尚想廣成子，遺跡白雲隈。
薊丘覽古贈盧居士藏用七首：燕昭王
作者：陳子昂（唐）

南登碣石阪，遙望黃金臺。丘陵盡喬木，昭王安在哉。霸圖悵已矣，驅馬複歸來。
薊丘覽古贈盧居士藏用七首：樂生
作者：陳子昂（唐）

王道已淪昧，戰國競貪兵。樂生何感激，仗義下齊城。雄圖竟中夭，遺歎寄阿衡。
薊丘覽古贈盧居士藏用七首：燕太子
作者：陳子昂（唐）

秦王日無道，太子怨亦深。一聞田光義，匕首贈千金。其事雖不立，千載為傷心。